stanford-oval/wikipedia huggingface dataset:
Kunenejoki
Turistikohteita

Epupassa on leirintäalueita ja korkeatasoista majoitus turisteja varten. Aktiviteetteja on tarjolla erilaisia, mm. kumiveneillä purjehtimista ja kanooteilla melomista.
Missä tahansa muualla

| Missä tahansa muualla> Anywhere but Here |
| --- | --- |

Ohjaaja:  Wayne Wang
Käsikirjoittaja:  Alvin Sargent
Perustuu:  Mona Simpsonin romaaniin Missä tahansa muualla
Tuottaja:  Laurence Mark
Säveltäjä:  Danny Elfman
Kuvaaja:  Roger Deakins
Pääosat:   Susan Sarandon  Natalie Portman  Shawn Hatosy 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  12. marraskuuta 1999
Kesto:  109 minuuttia
Alkuperäiskieli:  englanti
Budjetti:  23 000 000 dollaria
Tuotto:  23 631 929 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Missä tahansa muualla (Anywhere but Here) on yhdysvaltalainen Wayne Wangin ohjaama draamaelokuva vuodelta 1999.
Juoni

Adele August (Susan Sarandon) on eksentrinen nainen, joka asuu vastahakoisen tyttärensä Annin (Natalie Portman) kanssa. Adele päättää jättää pienen Wisconsinin ja muuttaa Beverly Hillsiin toteuttamaan unelmiaan. Adele ostaa asioita, joihin hänellä ei ole varaa, joka järkyttää käytännöllistä Annia. Beverly Hillsissä asuessaan, Adele joutuu päivittäin pohtimaan omia tekemisiään ja improvisoimaan, kun laskujen maksamisessa on ongelmia. Adele haluaa tyttärestään näyttelijän, mutta Ann haluaa itse lähteä opiskelemaan Brownin yliopistoon. Kun Adele epäonnistuu kerta toisensa jälkeen, hän hyväksyy tyttärensä haaveen yliopistosta ja päättää auttaa häntä toteuttamaan toiveensa.[lähde? ]
Rooleissa

| 0 | 1 | 2 |
| --- | --- | --- |
|  Susan Sarandon  | … |  Adele August   |
|  Natalie Portman  | … |  Ann August   |
|  Shawn Hatosy  | … |  Benny   |
|  Hart Bochner  | … |  Josh Spritzer   |
|  Eileen Ryan  | … |  Lillian   |
|  Ray Baker  | … |  Ted   |
|  John Diehl  | … |  Jimmy   |
|  Bonnie Bedelia  | … |  Carol   |
|  Faran Tahir  | … |  Hisham Badir   |
|  Caroline Aaron  | … |  Gail Letterfine   |
|  Corbin Allred  | … |  Peter   |
|  John Carroll Lynch  | … |  Jack Irwin   |
|  Steve Berra  | … |  Hal   |
Vastaanotto

Helsingin Sanomien Mikael Fräntin mielestä elokuva on yllättävän lattea aikuisdraama ohjaajansa tekemäksi: ”Elokuvasta puuttuu Wangille ominainen epäsovinnainen aihekäsittely ja visuaalinen ristiriitaisuus. Wang ei [ole] saanut riittävästi intohimoa ja sydäntä äiti-tytär-suhteen kehittelyyn.” Saman lehden Pertti Avola oli suopeampi: ”Wang kieltäytyy sentimentalisoimasta henkilöitään ja tarinaa, ja siksi hänen elokuvassaan säilyy koko ajan tietynlainen särmä.” Hänestä
Susan Sarandon on omimmillaan elokuvan levottomana äitinä, mutta Natalie Portmanin roolisuoritusta äitinsä vastakohtana Avola piti hieman kalvakkaana.
Aiheesta muualla

* Missä tahansa muualla Internet Movie Databasessa (englanniksi)
Nicholas Britell

| Nicholas Britell |
| --- | --- |
 Nicholas Britell Toronton elokuvajuhlilla vuonna 2013.
Henkilötiedot
Syntynyt: 17. lokakuuta 1980 (ikä 43) New York, New York, Yhdysvallat
Ammatti:  säveltäjä, muusikko, sanoittaja, elokuvatuottaja
Muusikko
Tyylilajit:  elokuvamusiikki, klassinen musiikki
Merkittävät teokset:   The Big Short  Moonlight  If Beale Street Could Talk  Vice – vallan oikeat kasvot 
Soittimet:  piano 
Aiheesta muualla
Kotisivut
  [ Muokkaa Wikidatassa ] [ ohje ]  
Nicholas Britell (s. 17. lokakuuta 1980 New York, New York) on yhdysvaltalainen säveltäjä, pianisti ja elokuvatuottaja. Hän on säveltänyt musiikit muun muassa Barry Jenkinsin elokuviin Moonlight (2016) ja If Beale Street Could Talk (2018), joista molemmista hän sai parhaan musiikin Oscar-ehdokkuuden. Hän on myös säveltänyt musiikit Adam McKayn elokuviin The Big Short (2015) ja Vice – vallan oikeat kasvot (2018).
Aiheesta muualla

Viralliset kotisivut (englanniksi)
Nicholas Britell Internet Movie Databasessa. (englanniksi)
Nicholas Bloom

Nicholas Bloom (s. 5. toukokuuta 1973) on brittiläis-yhdysvaltalainen taloustieteilijä ja taloustieteen professori Stanfordin yliopistossa. Hän väitteli taloustieteen tohtoriksi University College Londonista vuonna 2001 ohjaajinaan John Van Reenen ja Richard Blundell.
Hän on ollut mukana kehittämässä muun muassa talouspolitiikan epävarmuusindeksiä sekä tutkinut johtamiskäytäntöjä.
Aiheesta muualla

Bloomin tutkimukset IDEASissa
Bloomin kotisivu
Nghệ An

Maakunta Vietnamin kartalla
Nghệ An on maakunta Vietnamissa Bắc Trung Bộn alueella. Sen pääkaupunki on  Vinh. Vuonna 2009 maakunnassa oli 2,9 miljoonaa asukasta. Sen pinta-ala on 16 498,5 km²².
Vietnamin  kansallissankari Ho Tši Minh ja runoilija Nguyễn Du olivat kotoisin Nghệ Anin maakunnasta.
Aiheesta muualla

Kuvia tai muita tiedostoja aiheesta Nghệ An Wikimedia Commonsissa
Neitsyt Marian temppeliintuomisen katedraali

Neitsyt Marian temppeliintuomisen katedraali voi viitata seuraaviin:
Kreikassa

Kreikassa Neitsyt Marian temppeliintuomisen katedraali (kreik. Μητροπολιτικός Ναός Εισοδίων Θεοτόκου, Mitropolitikós Naós Eisodíon Theotókou) voi viitata:
Neitsyt Marian temppeliintuomisen katedraali, katedraali Chaniássa Kreetalla
Neitsyt Marian temppeliintuomisen katedraali, katedraali Drámassa
Neitsyt Marian temppeliintuomisen katedraali, katedraali Livadeiássa
Neitsyt Marian temppeliintuomisen katedraali, katedraali Réthymnossa Kreetalla
Neitsyt Marian temppeliintuomisen katedraali, katedraali Ródoksen kaupungissa
Nicholas Braun

| Nicholas Braun |
| --- | --- |
 Nicholas Braun vuonna 2017.
Henkilötiedot
Syntynyt: 1. toukokuuta 1988 (ikä 36)
Ammatti:  näyttelijä
Näyttelijä
Merkittävät roolit:  Succession
Aiheesta muualla
IMDb 
Nicholas Braun (s. 1. toukokuuta 1988) on yhdysvaltalainen näyttelijä. Hän näyttelee Greg Hirschiä HBO:n televisiosarjassa Succession (2018–2023), josta hän on ollut ehdolla parhaan miessivuosan Emmy-palkintoon kahdesti. Hän on näytellyt myös muun muassa elokuvissa Sky High (2005), Operaatio Prinsessa (2009), Red State (2011), Prom (2011), Elämäni seinäruusuna (2012), Korttelivahdit (2012), Date and Switch (2014), How to Be Single (2016) ja Zola (2021).
Aiheesta muualla

Nicholas Braun Internet Movie Databasessa. (englanniksi)
Never Ever Let You Go

|  Never Ever Let You Go> Kappaleen tiedot |
| --- | --- |
Esittäjä(t):  Rollo & King
Säveltäjä(t):  Søren Poppe
Sanoittaja(t):  Stefan Teilmann Laub Nielsen Thomas Brekling
Euroviisutiedot
Vuosi:  2001
Maa:  Tanska
Kieli:  englanti
Sijoitus:  2.
Pisteet:  177
Sanat:  sanoitus
Never Ever Let You Go (alun perin tanskaksi Der står et billede af dig på mit bord) on Rollo & Kingin esittämä kappale, jolla he edustivat Tanskaa vuoden 2001 Eurovision laulukilpailussa Tanskan Kööpenhaminassa.
Kappale sijoittui Euroviisuissa toiseksi 177 pisteellä.
NSÍ Runavík

NSÍ Runavík on vuonna 1957 perustettu färsaarelainen jalkapallojoukkue, joka pelaa Färsaarten korkeimmalla sarjatasolla, Formuladeildinissä. Seura pelaa kotiottelunsa Runavíkin kylässä. NSÍ Runavík voitti Färsaarten mestaruuden vuonna 2007.
Saavutukset

Formuladeildinin mestari (1):
2007
Färsaarten cup (2):
1986, 2002 (Cupin toinen sija neljä kertaa)
Färsaarten supercup (1)
2007
Aiheesta muualla

Seuran sivusto
Kannattajaryhmä Guliganz (Arkistoitu – Internet Archive)
Nasarawa

| Nasarawa |
| --- | --- |

 Sijainti
 Koordinaatit: 8°32′N, 8°18′E 
Valtio:  Nigeria
Hallinto:  
 – hallinnollinen keskus:  Lafia
Pinta-ala:  27 117 km² (15.)
Väkiluku (2006):  1,9 miljoonaa
Uskonnot:  islam (61%)
Aikavyöhyke:  UTC+1
Nasarawa eli Nassarawa on  yksi Nigerian 36 osavaltiosta.  Se sijaitsee maan keskiosassa. Nasarawan pinta-ala on 27 117 neliökilometriä. Vuoden 2006 väestönlaskennan alustavien tulosten mukaan osavaltiossa oli noin 1 863 000 asukasta.
Nasarawan  pääkaupunki on Lafia ja  maatalous on seudun tärkein elinkeino. Raaka-ainevaroina alueelta löytyy suolaa ja bauksiittia.
Aiheesta muualla

Kuvia tai muita tiedostoja aiheesta Nasarawa Wikimedia Commonsissa
Osavaltion kotisivut (englanniksi)
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Never Be the Same (Tritonalin kappale)

| ”Never Be the Same” Tritonal ft>  Rosie Darling |
| --- | --- | --- |

Singlen tiedot
 Julkaistu: 27. syyskuuta 2019
 Formaatti: digitaalinen lataus
 Tuottaja(t): Tritonal
 Tyylilaji: progressiivinen house
 Kesto: 04.24
 Levy-yhtiö: Enhanced Music
Tritonalin muut singlet
| ”Little Bit of Love” 2019 | ”Never Be the Same” 2019 | ”Shivhohum” 2019 |
Never Be the Same on yhdysvaltalaisen DJ-tuottajaduon Tritonalin musiikkikappale, jolla vierailee myös yhdysvaltalainen laulaja Rosie Darling. Sen julkaisi Enhanced Music digitaalisesti ladattavana singlenä 27. syyskuuta 2019. Kappaleen on tuottanut Tritonal itse ja se on lajityypiltään progressiivinen house-kappale koskemattomalla pianomelodialla sekä synteettisillä ääniseinämäaalloilla ehostettuna.
"Never Be the Same" on päässyt julkaisunsa jälkeen listoille artistien kotimaassa Yhdysvalloissa, jossa se on päässyt sekä Billboardin Hot Dance/Electronic Songs että Billboardin Dance/Mix Show Airplay-listan sijalle 6. Tritonal on esittänyt kappaleen livenä muun muassa lukuisilla festivaaleilla ennen sen julkaisua.
NS Jamal

| N/S Yamal |
| --- | --- |
 Yamal
Tyyppi:  Jäänmurtaja
Lippuvaltio:   Venäjä
Tekniset tiedot
Pituus:  150,0 m
Leveys:  30,0 m
Korkeus:  55,0 m
Syväys:  11,08 m
Uppouma:  23 455 t
Koneisto:  Kaksi OK-900 ydinreaktoria, 2 × 171 MW, kahden höyryturbiinin teho 2 x 55,2 MW
Koneteho:  2 × 55 200 kW
Nopeus:  22,0 kn
Hyttipaikkoja:  100
Hyttejä:  50
Matkustajia:  100
Miehistö:  150
NS Jamal (ven. Яма́л) on Venäjän federaation Arktika-luokan ydinkäyttöinen jäänmurtaja. Se on nimetty luoteis-siperialaisen Jamalin niemimaan mukaan. Nimi tarkoittaa maan loppua nenetsin kielessä. Se on 12. pinta-alus, joka on saavuttanut Pohjoisnavan.
Rakentaminen

Aluksen köli laskettiin Leningradissa 1986 ja se laskettiin vesille lokakuussa 1992 Neuvostoliiton lakkauttamisen jälkeen.
Alus on varustettu kaksoisrungolla. Ulompi runko on 48 mm paksua levyä jäävyöhykkeellä ja 25 mm paksua muualla, ja se on pinnoitettu polymeerillä kitkan pienentämiseksi. Sisemmän ja ulomman rungon välinen tila toimii säiliönä painolastivedelle, jota voidaan pumpata paikasta toiseen, jotta laiva kallistelisi jäänmurron helpottamiseksi. Jäänmurtoa helpottaa myös ilmapuhallusjärjestelmä, joka pumppaa 24 kuutiometriä ilmaa sekunnissa 9 metriä pinnan alapuolelle. Jamal voi murtaa jäätä joko etuperin tai takaperin kulkien.
Jamalilla on yksi helikopteri ja useita veneitä. Aluksella on radio- ja satelliittiviestintäjärjestelmät, jotka huolehtivat suunnistuksesta sekä puhelin-, faksi- ja sähköpostipalveluista. Mukavuuksiin kuuluu suuri ruokasali, johon voi sijoittaa kaikki sata matkustajaa yhdellä kertaa, kirjasto, matkustajien oleskelutila, luentosali, lentopallokenttä, kuntosali, lämmitettävä uima-allas, sauna ja sairasosasto. Murtajalla on 50 matkustajahyttiä ja -sviittiä, joissa kaikissa on WC, näköala ulos, televisio ja kirjoituspöytä.
Käyttöhistoria

Jamal ei ole koskaan hoitanut kauppa-aluksien avustamista, vaan se on  kuljettanut matkustajia Pohjoisella jäämerellä. Alus teki matkan pohjoisnavalle juhlistaakseen vuosituhannen vaihdetta.
Murtolampi (Keuruu, Hinkkaperä)

| Murtolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′32″N, 25°02′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  suo-oja 
Järvinumero:  14.544.1.011
Mittaustietoja
Pinnankorkeus:  170,1 m  
Pituus:  260 m  
Leveys:  100 m  
Rantaviiva:  0,585 km  
Pinta-ala:  1,86 ha  
Saaria:  ei saaria 
 fiMurtolampi 
Murtolampi  on Keski-Suomessa Keuruulla Hinkkaperän lähellä sijaitseva lampi.
Maantietoa

Lampi on 260 metriä pitkä, 100 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Kuhanjoen valuma-alueeseen (14.544) se kuuluu. Lammen vedenpinnan korkeus on 170,1 metriä mpy.
Neitsyt Marian temppeliintuomisen katedraali (Réthymno)

| Neitsyt Marian temppeliintuomisen katedraali Μητροπολιτικός Ναός Εισοδίων της Θεοτόκου |
| --- | --- |
 Réthymnon Neitsyt Marian temppeliintuomisen katedraali.
Sijainti:  Réthymno, Kreeta, Kreikka
Koordinaatit:  35°22′3″N, 24°28′34″E
Kirkkokunta:  Kreetan kirkko
Hiippakunta:  Réthymnon ja Avlopótamoksen hiippakunta
Rakentamisvuosi:  1844–1856 / 1960-luku
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Neitsyt Marian temppeliintuomisen katedraali (kreik. Μητροπολιτικός Ναός Εισοδίων της Θεοτόκου, Mitropolitikós Naós Eisodíon tis Theotókou) eli Megáli Panagía (Μεγάλη Παναγία, ”Suuri Neitsyt Maria”) eli Réthymnon katedraali (Μητροπολιτικός Ναός Ρεθύμνου, Mitropolitikós Naós Rethýmnou) on ortodoksinen kirkko Réthymnon kaupungissa Kreetan saarella Kreikassa. Se on Kreetan kirkon Réthymnon ja Avlopótamoksen hiippakunnan katedraali eli piispanistuin. Katedraali on omistettu Neitsyt Marian temppeliintuomiselle.
Katedraali sisältä.
Katedraalin paikalla on ollut pienempi kirkko jo venetsialaisvallan aikana. Katedraalin rakentaminen aloitettiin vuonna 1844 ja se valmistui vuonna 1856. Kirkko kärsi suuria vaurioita pommituksissa toisessa maailmansodassa, minkä vuoksi se purettiin vuonna 1956 ja rakennettiin uudelleen 1960-luvulla. Kirkon kellotorni on rakennettu vuonna 1899.
Katedraali sijaitsee Réthymnon vanhassa kaupungissa. Kirkko on arkkitehtuuriltaan kolmilaivainen basilika. Sen pituus on 32,5 metriä, leveys 13,3 metriä ja korkeus kellotornia lukuun ottamatta 16 metriä. Kellotornin korkeus on 23,3 metriä. Kirkon keskimmäinen laiva on omistettu koko kirkon nimen mukaisesti Neitsyt Marian temppeliintuomiselle (Eisódia tis Theotókou). Pohjoinen laiva on puolestaan omistettu kolmelle hierarkille (Treis Ierárches) ja eteläinen laiva pyhille apostoleille (Ágioi Apóstoloi). Kirkon ympärillä on katedraalin aukio.
Aiheesta muualla

Kuvia tai muita tiedostoja aiheesta Neitsyt Marian temppeliintuomisen katedraali Wikimedia Commonsissa
Kung Fu Panda

| Kung Fu Panda |
| --- | --- |
 Elokuvan juliste.
Ohjaaja:  John Stevenson Mark Osborne
Käsikirjoittaja:  Jonathan Aibel Glenn Berger
Tuottaja:  Melissa Cobb
Säveltäjä:  Hans Zimmer John Powell
Kuvaaja:  Yong Duk Jhun
Leikkaaja:  Clare Knight
Pääosat:  Jack Black Dustin Hoffman Angelina Jolie Jackie Chan Lucy Liu Seth Rogen David Cross Ian McShane Randall Duk Kim James Hong Dan Fogler Michael Clarke Duncan
Valmistustiedot
Valmistusmaa:   Yhdysvallat
Tuotantoyhtiö:  DreamWorks Animation Paramount Pictures
Levittäjä:  Paramount Pictures UIP-Dunafilm Netflix
Ensi-ilta:   6. kesäkuuta 2008    1. elokuuta 2008
Kesto:  91 minuuttia
Alkuperäiskieli:  englanti
Budjetti:  130 miljoonaa dollaria
Tuotto:  631 744 560 dollaria
Seuraaja:  Kung Fu Panda 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kung Fu Panda on vuonna 2008 valmistunut yhdysvaltalainen animaatioelokuva kömpelöstä pandasta, joka pyrkii legendaariseksi lohikäärmesoturiksi. Kung Fu Pandan ohjasivat Mark Osborne ja John Stevenson ja elokuvan tuotti Melissa Cobb. Vaikka ajatus kung-futa taitavasta pandasta syntyi jo vuonna 1993, niin filmin idean loi Michael Lachance, DreamWorks Animationin johtaja. Elokuvan tekeminen alkoi vuonna 2004 ja sen ensi-ilta oli vuoden 2008 Cannesin elokuvafestivaaleilla toukokuussa 2008. Elokuva tuli virallisesti teattereihin kesällä 2008. Se voitti vuoden 2009 Annie-gaalassa kymmenen palkintoa.
Elokuva tuotettiin DreamWorks Animation -studiolla Glendalessa ja sen julkaisi Paramount Pictures. Elokuvassa ääninäyttelevät Jack Black, Jackie Chan, Dustin Hoffman, Angelina Jolie, Lucy Liu, Seth Rogen, David Cross ja Ian McShane.
Ääninäyttelijät

Suomenkielisen dialogin ohjasi Annamari Metsävainio.
| Alkuperäinen näyttelijä | Suomalainen näyttelijä | Rooli |
| --- | --- | --- |
| Jack Black | Tuomas Uusitalo | Po |
| Dustin Hoffman | Ismo Kallio | mestari Shifu |
| Angelina Jolie | Matleena Kuusniemi | Tiikeritär |
| Ian McShane | Seppo Pääkkönen | Tai Lung |
| Jackie Chan | Tommi Evilä | mestari Apina |
| Seth Rogen | Arttu Wiskari | mestari Mantis |
| Lucy Liu | Iina Kuustonen | mestari Kyy |
| David Cross | Kari Ketonen | mestari Kurki |
| Randall Duk Kim | Ossi Ahlapuro | mestari Oogway |
| Michael Clarke Duncan | Sam Huber | komentaja Vachir |
| James Hong | Pekka Autiovuori | herra Ping (Pon isä) |
| ? | Pasi Ruohonen | Rikollisjoukon pomo |
| ? | Antti Pääkkönen | Alligaattoriroisto |
| ? | Susa Saukko | Ketturoisto |
| ? | Susa Saukko | Paputarjoilijatar |
| ? | Markku Huhtamo | Paputarjoilija |
| Dan Fogler | Juha Varis | Zeng (palatsin kuriiri) |
| ? | Antti Pääkkönen, Miika Vintturi, Pasi Ruohonen, Ida Martikainen, Liu Liu, Ralf Öhberg, Susa Saukko, Juha Varis, Sam Huber, Anna Ahveninen, Noora Nieminen, Lauri Planman, Annamari Metsävainio, Fanny Axberg, Markus Degerman, Hans Halmari, Susanna Sirkiä, Oliver Martikainen ja Aksu Palmén | Muissa rooleissa |
Videopeli

Activision julkaisi elokuvaan perustuvan Kung Fu Panda -videopelin vuonna 2008 useille eri alustoille.
Aiheesta muualla

Kung Fu Panda (Arkistoitu – Internet Archive): suomenkieliset kotisivut
Kung Fu Panda: englanninkieliset kotisivut
Aleksi Salonen: Kung Fu Panda  01.01.2009. Filmgoer.
Neitsyt Marian taivaaseenottamisen katedraali (Chaniá)

| Neitsyt Marian taivaaseenottamisen katedraali Καθεδρικός Ναός της Κοιμήσεως της Θεοτόκου |
| --- | --- |
 Neitsyt Marian taivaaseenottamisen katedraali.
Sijainti:  Chaniá, Kreeta, Kreikka
Koordinaatit:  35°30′55″N, 24°01′03″E
Kirkkokunta:  katolinen kirkko
Hiippakunta:  Kreetan hiippakunta
Rakentamisvuosi:  1879
Suunnittelija:  Vitaliano Poselli
Tyylisuunta:  uusklassinen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Neitsyt Marian taivaaseenottamisen katedraali (kreik. Καθεδρικός Ναός της Κοιμήσεως της Θεοτόκου, Kathedrikós Naós tis Koimíseos tis Theotókou) on katolinen kirkko Chanián kaupungissa Kreetan saarella Kreikassa. Se on roomalaiskatolisen Kreetan hiippakunnan katedraali eli piispanistuin.
Katedraalia sisältä.
Katedraali sijaitsee Chanián vanhassakaupungissa lähellä Chanián arkeologista museota ja ortodoksista Neitsyt Marian temppeliintuomisen katedraalia. Se on rakennettu paikalle, jossa sijaitsi alun perin kapusiinimunkkien kappeli vuodelta 1675 sekä näiden luostari ja pieni Neitsyt Marian taivaaseenottamisen kappeli 1700-luvulta. Kappeli korotettiin katedraaliksi Kreetan hiippakunnan perustamisen jälkeen vuonna 1874, mutta korvattiin pian nykyisellä suuremmalla kirkolla. Se valmistui vuonna 1879. Kirkon suunnitteli arkkitehti Vitaliano Poselli.
Kirkko on kolmilaivainen basilika ja edustaa tyyliltään uusklassista arkkitehtuuria joillakin renessanssityylisillä vivahteilla. Kirkkoon kuuluu sinikupolinen kellotorni, joka valmistui vuonna 1882.
Aiheesta muualla

Kuvia tai muita tiedostoja aiheesta Neitsyt Marian taivaaseenottamisen katedraali Wikimedia Commonsissa
Neitsyt Marian talo

| Neitsyt Marian talo |
| --- | --- |
 Neitsyt Marian taloksi kutsuttu rakennus.
Sijainti:  Selçuk, İzmir, Turkki
Koordinaatit:  37°54′42″N, 27°20′03″E
Rakennustyyppi:  kappeliksi muutettu talo
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Neitsyt Marian talo (turk. Meryemana Evi tai Meryem Ana Evi, ”Äiti Marian talo”) on katoliseksi kappeliksi muutettu kivitalo Bülbüldağı-vuorella Turkissa, noin yhdeksän kilometrin päässä antiikin Efesoksen kaupungin paikasta ja nykyisestä Selçukista. Paikka on liitetty Neitsyt Mariaan, joka perimätiedon mukaan eli viimeiset vuotensa Efesoksessa yhdessä apostoli Johanneksen kanssa.
Neitsyt Marian talon kappeli sisältä.
Alkuperäinen talo oli kaksikerroksinen ja siinä oli neljä huonetta. Rakennuksen ajoitus on epäselvä. Sen on arveltu olevan varhaiselta bysanttilaiselta kaudelta 500-luvulta, mutta sen ydin saattaa olla jo ensimmäiseltä vuosisadalta.
Rakennuksen yhteyttä Mariaan ei voida vahvistaa historiallisesti. Efesoksen seudulla itsellään on vahva perinne, joka liittää kaupungin Marian myöhempiin vaiheisiin, jotka ajoittuisivat noin vuosiin 37–45 jaa. Neitsyt Marian taloksi kutsuttu rakennus on muodostunut pyhiinvaelluspaikaksi, koska sitä pidetään saksalaisen nunna Anne Catherine Emmerichin 1800-luvulla näkemien näkyjen perusteella Marian viimeisenä asuinpaikkana. Emmerich ei ollut koskaan käynyt itse paikalla, mutta antoi siitä kuvauksen, jonka perusteella paikalliset papit löysivät paikalta vanhan talon. Se on sittemmin muutettu katoliseksi kappeliksi.
Katolisessa kirkossa kappelin asemaa on vahvistettu 1980-luvulta lähtien, vaikka sitä ei olekaan koskaan virallisesti vahvistettu Marian kodiksi. Paikkaa kunnioittavat myös monet muslimit. Talon lähellä on lähde, jonka veden sanotaan olevan parantavaa.
Aiheesta muualla

Kuvia tai muita tiedostoja aiheesta Neitsyt Marian talo Wikimedia Commonsissa
Nielukukat

| Nielukukat |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Ratamokasvit
Suku::  Nielukukat Kickxia  Dumort.
Katso myös
   Nielukukat Commonsissa 
Infobox OKNimi-testi OK: 
Nielukukat (Kickxia) on ratamokasvien heimoon kuuluva kasvisuku. Ne ovat läheistä sukua muun muassa leijonankidoille ja kilkoille. Suvussa on 24 lajia, joita esiintyy alkuperäisenä Euroopassa, läntisessä Aasiassa ja pohjoisessa Afrikassa.
Nielukukkalajeja

hentonielukukka (Kickxia cirrhosa)
villanielukukka (Kickxia commutata)
keihäsnielukukka (Kickxia elatine)
nuokkunielukukka (Kickxia pendula)
hiekkanielukukka (Kickxia sagittata → Nanorrhinum sagittatum)
virpanielukukka (Kickxia scoparia → Nanorrhinum scoparium)
sarvinielukukka eli pyörönielukukka (Kickxia spuria)
kivinielukukka (Kickxia urbanii → Nanorrhinum urbanii)
Suomessa on satunnaiskasveina tavattu kolmea lajia: hento-, keihäs- ja sarvinielukukkaa.
Aiheesta muualla

Finto: Kassu – Kasvien suomenkieliset nimet: Kickxia
Suomen Lajitietokeskus: Nielukukat – Kickxia
Neeme Ruus

| Neeme Ruus |
| --- | --- |

Neuvosto-Viron varapääministeri
 23. kesäkuuta 1941 - 1942  
Henkilötiedot
Syntynyt: 11. joulukuuta 1911 Vologdan kuvernementti, Venäjän keisarikunta
Kuollut: 2. kesäkuuta 1942 (30 vuotta) Tallinna, Neuvosto-Viro
Kansalaisuus:  virolainen
Puoliso:  Karin Ruus (o.s. Aruküll), (1913–1976)
Tiedot
Puolue:  Viron kommunistinen puolue (EKP)
Muut puolueet:  Neuvostoliiton kommunistinen puolue (NKP)
Neeme Ruus (11. joulukuuta 1911 Vologdan kuvernementti, Venäjän keisarikunta – 2. kesäkuuta 1942 Tallinna) oli Viron kansanhallituksen sosiaaliministeri ja sitä seuranneen Neuvosto-Viron kansankomissarien neuvoston esimiehen varamies eli varapääministeri juuri ennn kuin saksalaiset valloittivat Viron.